 Hoolekogu koosoleku protokoll nr 3 2020/2021 õppeaastal

Hoolekogu koosolek 30.03.2021 kell 16.00-18.30 Microsoft Teams keskkonnas

Osalesid: Indrek Link (lapsevanemate esindaja), Kerli Palu (lapsevanemate esindaja), Viljar Moorits (lapsevanemate esindaja Kristi Tarik (direktor), Aili Kontus (õppealajuhataja), Margit Vunk (õpetajate esindaja), Ingrit Keerma (õpetajate esindaja) Anu Kirsman (vallavalitsuse esindaja), Joosep Mürk (õpilaste esindaja).
Puudusid: Kaisa Kajo (lapsevanemate esindaja), Rasmus Merivoo (lapsevanemate esindaja).
Koosoleku juhataja: Indrek Link
Protokollis: Kerli Palu

Koosoleku päevakord:
1. Kooli arengukava, mille osas hoolekogu peab oma arvamuse andma. 
2. Hoolekogu valimise põhimõtted. 
3. Ülevaade kooli ehitustegevusest.
4. Info praegusest õppekorraldusest.
5. Muu info.


1. Kooli arengukava, mille osas hoolekogu peab oma arvamuse andma.
Kristi Tarik: Arengukava eeltöö on tehtud eelmise kooliaasta jooksul. Arengukava lähtub kooli motost: Tarkus on kallim kui kuld. Ja kooli visioon on: Kuusalu Keskkool on õpilase arenemiseks sobivaim kool. (Lisa 1: direktori esitlus).
Arengusuunad on rohkem lahti kirjutatud, baseeruvad eesmärkidel.
Tegevuskava ei ole lisatud, sest seadus seda ei nõua, aga me soovime sellele läheneda süsteemselt ja me loome selle juurde, kui oleme arendusjuhi tööle saanud. Eesmärk on saada uue kooliaasta alguses vastav töötaja.
Indrek Link: Ruumiprobleemist rääkimise osas tuleks rohkem rääkida füüsilisest õpikeskkonnast.
Kristi Tarik: Nõus, ruumipuudus laheneb, aga tõesti võiks arengukavast maha võtta ja jätta füüsilise keskkonna parendamise osa. Olen käinud rääkimas ka järgmiste etappide osas. Arhitektuuribüroole anti ülesanne teha täpsem kontseptsioon ja antud ülesanne, mida edasi ja mis järjestuses kooli parendatakse. Enne 2024. a pole mingit lootust antud.
Anu Kirsman: visiooni kohta küsimus, dokumendilauset tuleks rohkem kuvada. Kooli poolt on  kolm A kuvatud aga visiooni kohapealt, kuidas see tekkis?
Kristi Tarik: mind selle juures ei olnud, aga tean, et pakuti erinevaid lauseid välja ja seda, kuhu poole kool võiks liikuda ja häälteenamusega osutus valituks. Arvan, et ka füüsiliselt peaks see olema kommunikeeritud.
Aili Kontus: Hea haridus Kuusalu koolist muudeti ja kuna kool väärtustab tarkust, siis see on sarnane heale haridusele ja koolilipukirigi ütleb, et tarkus on kallim kui kuld.
Ingrid Keerma: Kas arendusjuhti on plaanis palgata?
Kristi Tarik: Kooliaasta keskel läks meil koolist ära arendusjuhi tööd teinud Piia Palge-Lepik, kelle tööülesannete hulka kuulus projektide juhtimine, läbiviimine ja kooliaasta keskel ma uut juhti ei pidanud vajalikuks tuua juurde, aga teen vallavalitsusele ettepaneku 0,5 kohta juurde luua. Eesmärgiks on, et arendusjuhi ja projektijuhi tööülesanded oleksid selgemini jaotatud ja eesmärgistatud. Tulevikus näen, et oleks 0,5 kohta arendusjuht ja 0,5 kohta projektijuht.  
Kerli Palu: kas mõlemal kohal on töökoormus täidetav?
Kristi Tarik: on, sest uued projektide voorud avanevad lähiajal. Ja eesmärk on, et vastutusalad oleksid paigas. Süsteemne õpetajate arengu korraldamine oleks samuti arendusjuhi ülesannete juures.
Kerli Palu: Palun siis pöörata tähelepanu sellele, et oleks tööülesanded paigas ja rakendataks inimest töölepingu kohaselt, mitte seal, kus just parasjagu keegi puudu on (õpetaja, klassijuhataja jms rollide täitmine lisaks). 
Kristi Tarik: täiesti nõus sellega.


2. Hoolekogu valimise põhimõtted. 
Kristi Tarik: üks lapsevanem valitakse klassi esindama ja siis valitakse koosolekul hoolekogu, kokku 5 lapsevanemat. Edaspidi näeme, et kõik lapsevanemad osaleksid hoolekogu koosolekul. Loodame, et iga aasta ei valitaks uusi ja erinevaid (täpsem kirjeldus Lisa 1). 35 inimese seast valitakse 5 liiget.
Anu Kirsman: kas videokoosolekutel oleks võimalik valimisi läbi viia ja kuidas?
Kristi Tarik: tõstetakse videokoosolekul käed.
Indrek Link: või siis saadetakse kirjalikult.
Anu Kirsman: kõik tuleks vaadata nii, et oleks veebis teostatav. PGS ei kohusta valima 5 lapsevanemat, vaid ka vilistlaste ja toetavate organisatsioonide seast.
Ingrit Keerma: mina soovin ka, et oleks täpselt kirjas, kui palju lapsevanemaid on.
Joosep Mürk: kui me kutsuks kaasamõtlejatest lapsevanemad, siis oleks õiglane ka pakkuda õpilastele võrdne võimalus. 
Viljar Moorits: minu meelest ei ole ka praegu kellelgi keelatud hoolekogu koosolekule tulla (ei lapsevanemal ega õpilasel). Kui grupp läheb suureks, siis võib muutuda hoolekogu vähem produktiivseks ja sel juhul võiks olla vähemalt 2-aastane periood. Õppeaasta on 9 kuud, ehk 5 koosolekut maksimaalselt õppeaastal. Aga kindlasti mitte 3 aastat, seda on liiga palju, motivatsioon kaob ära.
Indrek Link: Joosepi märkus õige ja Viljari osa ka. Kuidas neid kanaleid kasutatakse? Ja meil on kogemus olemas, kuhu kaasatud oli rohkem vanemaid. Kõige suurem mure on mul see, et tekivad ootused ja kes mõtteid lõpuks ellu viima hakkavad, kas kõik 35 või 5 hoolekogu liiget. Mulle meeldiks ka: laiem kaasatus, pikem periood.
Ingrit Keerma: kui 35 inimest on kaasatud kutse läbi, eelnevalt teemad teada, siis kõik ei hakkagi ju teemades kaasa rääkima ja räägitakse kaasa nendel teemadel, mis huvi pakuvad ning siis ei olegi pingelised need koosolekud. Toetan 2 aastaks valimist.
Anu Kirsman: see kas 1 aasta või 2 aastat  periood on valla määrusega paika pandud. Ei ole arutelu teema täna. Lapsevanema panus õpilase arengusse on siiski suurem kui õpilasel. Õpilase arvamus on küll oluline ja sellist muljet ei taha küll jätta.
Ingrit Keerma: Aivar Haller (Lastevanemate Liidu esindaja) on toonud välja kogukonnakooli ideed ja tal on häid praktilisi näiteid. Kutsume ta esinema.
Kristi Tarik: seadusest tulenevalt kooli toetava organisatsiooni ettepaneku teeb koolidirektor. Meie arvame, et see võiks olla Kuusalu Ettevõtjate Liit.
Anu Kirsman: peab olema esindaja, konkreetne inimene.
Kristi Tarik: vilistlaste esindaja leidmine on keeruline, sest kui ei ole vilistlasi ühendavat organisatsiooni, on sealt raske esindajat ka saada.
Anu Kirsman: ma olen nõus, aga kui selgub, et lastevanemate hulgas on juhuslikult ka vilistlane, kas siis vormistame ta kui vilistlase esindajana?
Kristi Tarik: Ei. Me ei vali vilistlast, kui organisatsiooni ei ole.
Indrek Link: minu arust seda ei ole sinna sisse kirjutatud. Kui organisatsiooni ei ole, siis me ei vali sealt kedagi.
Kristi Tarik: Aprillis on plaanis teha veebis lastevanemate koosolekut, kuna Teamsis saab osaled kuni 300 osalejat siis plaanin teha kaks koosolekut:1-4 klass ja 5-12 klassi vanematele.
Kristi Tarik: Hoolekogu koosolek oleks järgmiselt: kõik koosolekud on avatud koosolekud või koosnevad kahest osast: kõigepealt 1 tund kõikide hoolekokku valitud lastevanematele ja siis klassikaline hoolekogu koosolek. Teine variant oleks, et kõik osalevad, kes on valitud ja on avatud koosolek.
Aili Kontus: maksab proovida, vanasti oli lastevanemate komitee, oli ammu, aga toimis.
Ingrit Keerma: võin küsida A.Hallerilt, mis on toiminud ja mis mitte.
Anu Kirsman: ka mina tunnen A.Hallerit palju aastaid ja hoiatan, et linna kogukonna kool ei ole võrreldav maakooliga. Julgustan rääkima ja küsima.
Kristi Tarik: hoolekogu uue valimise põhimõtteid tutvustati ka õpilasesinduses ja küsiti ka nende arvamust. Palju sealt tagasisidet ei tulnud.
Indrek Link: tuleb väga täpselt läbi mõelda, kuidas töökorralduslikult avatud hoolekogu reguleerida ja hea oleks ka see läbi mängida.
Anu Kirsman: kas jääb 5 lapsevanemat ja üks toetaja esindaja?
Ingrid Keerma: kui on hääletus, siis kuidas kvoorumi kokku saab? Kas asendusliikmeid valitakse?
Kristi Tarik: jätan 5 lapsevanemat.
Otsus: lastevanemate koosolekul uute põhimõtete tutvustamine ja fookusega laiendatud hoolekogu ja katseajaga 1 aasta.

3. Ülevaade kooli ehitustegevusest
Kristi Tarik: iganädalased ehituskoosolekud toimuvad kolmapäeviti kell 9.00. Ehitustegevuse algus venis, oli liiga külm (miinuskraadid), nüüd on tööd alanud ja 16. nädalaks ollakse taas graafikuks. Suveks planeeritud tegevused on alustatud (köögi all olev ala). Ehitaja peab esitama kalkulatsiooni mööbli osas, sest seda ei olnud projektis eelnevalt sees ja hankes ka mitte. Sisustus hankesse läheb kõik sisustus. Graafik on tihe, aga lubavad valmis saada. Köögi ehitus on suvesse planeeritud, siis kasutusluba tuleb kahes ehituse etapis.

4. Info praegusest õppekorraldusest ja
5. Muu info
Kristi Tarik: olen teinud statistikat. Kokku on olnud koolinädalaid 27 ja kogu kool on olnud 8 nädalat distantsõppel. Kõik õpilased koolis on olnud 13 nädalat ja osaline distantsõpe on olnud 6 nädalat. Eilse seisuga oli toidupakke tellitud 2170 pakki. 80% töötajatest on vaktsineeritud ühe doosiga, õpetajate seas on protsent kõrgem. Eesmärk on 50% tunde viia läbi veebis põhikooli ja gümnaasiumi astmes. Suur mure on tekkinud laste pärast, kellel on hinded korras, aga me ei jõua nendeni ja kuuleme külajutte, et õpilased ei liigu, välja ei tule oma tubadest ja proovime tähelepanu pöörata ka neile. Oma tunni ajal on õpetaja alati kättesaadav. Kuusalu lasteaia köök oli eneseisolatsioonis, siis käisid kooli kokad abis. Õpetajatel on suur koormus, väga suur koormus on ka lastevanematel, sellest tulenevalt idee: tahaks kooli poolt algatada teavituskampaaniat „teeme kooliperele pai“, sinna alla kuuluvad kõik õpilasega seotud inimesed. Mis te arvate, kas teeme lihtsalt teavituskampaania sõnumina?
Anu Kirsman: tugikeskus tuleb välja teavitusega, kuidas distantsõppel toime tulla.
Viljar Moorits: toidupakid on olnud väga head. Tublid. Loodan, et lapsed saavad peatselt kooli. Teavituskampaania: „pidage natuke vastu ja peatselt saame koolis kokku“. Mitte propageerida distantsõpet. 
Kerli Palu: võib ka mõelda, nii et lapsed või siis kes iganes distantsõppega soetud teevad nö tänukaardi. Võib ka meisterdada, luuletada ja seda kõike võiks jagada kooli kommunikatsiooni kanalites.
Ingrit Keerma: kunstiõpetajate abi küsida, et tänutunde kaarti valmistada. Täpsustan üle, et kehalise kasvatuses me 50 % videotunde ei tee. Laste soov oli, et võiks olla pikemajalised ülesanded, mitme nädala peale.
Anu Kirsman: mina toetan kaardimõtte arendamist.
Indrek Link: Võiks olla kahesuunaline: lapsele vanemate poolt tähelepanu ja lapsed ennast toetavatele täiskasvanutele.
Kerli Palu: kas seda valla koolidesse ei saaks laiendada, mulle meeldiks ka Kolga kooli tänukaarte näha ja lugeda.
Anu Kirsman: üle vallaline on hea mõte.
Kristi Tarik: arendan seda mõtet edasi.
Indrek Link: kas hoolekogu valimine tulevad septembris ja see koosseis peab sinnamaani jätkama?
Anu Kirsman: loomulikult.
[bookmark: _GoBack]Indrek Link: valimised siis on sügisel. Hetkel oli äraootav seisukoht, aga nüüd on siis oktoobrini 2021.a. selle koosseisuga hoolekogu.
Otsus: hoolekogu valimised tulevad 2021 sügis ja praegune hoolekogu jätkab.
